## El Consell prorroga el conveni amb la Universitat Catòlica de València Sant Vicent Màrtir per a la realització de pràctiques formatives

*** L’acord perquè els estudiants universitaris puguen fer pràctiques formatives en la Conselleria d’Agricultura, Aigua, Ramaderia i Pesca es prorroga fins al 17 de juny de 2029**

El Ple del Consell ha prorrogat, per un període de quatre anys, el conveni de cooperació educativa subscrit entre la Generalitat i la Universitat Catòlica de València Sant Vicent Màrtir, per a facilitar la realització de pràctiques formatives en la Conselleria d’Agricultura, Aigua, Ramaderia i Pesca o en algun dels seus centres, a l’estudiantat universitari com a part integrant de la seua formació.

L’objectiu del conveni, que ara es prorroga fins al mes de juny de 2029, és permetre a l’alumnat aplicar els coneixements adquirits en la seua formació acadèmica afavorint l’adquisició de competències que els prepare per a l’exercici d’activitats professionals que faciliten la seua ocupabilitat.

Esta col·laboració no suposa obligacions econòmiques per a la Generalitat.

Fecha: 27/05/2025